**Cikó Község Önkormányzata Képviselő-testületének**

**9/2020. (XII.4.) önkormányzati rendelete**

**Cikó Község Önkormányzata** **Szervezeti és Működési Szabályzatáról szóló 15/2013. (IX.30.) önkormányzati rendeletének módosításáról**

Cikó Község Önkormányzata Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Cikó Község Önkormányzata polgármestere a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben az Magyarország Alaptörvénye 32. cikk (1) bekezdés d) pontjában kapott feladatkörében eljárva, Magyarország helyi önkormányzatairól szóló 2011. évi CLXXXIX. törvény 42. § 1. pontjában és 53. § (1) bekezdésében kapott felhatalmazás alapján a következőket rendeli el:

1. **§**

Cikó Község Önkormányzat Képviselő-testületének 15/2013.(IX.30.) önkormányzati rendelete Cikó Község Önkormányzatának SZERVEZETI ÉS MŰKÖDÉSI SZABÁLYZATÁRÓL VI. Fejezete helyébe a következő fejezet lép:

**VI. Fejezet**

**A Közös Hivatal és az önkormányzat intézményei**

**1. A Közös Hivatal**

**70. §**

(1) Kakasd Község Önkormányzata és Cikó Község Önkormányzata az önkormányzatok működésével, valamint a polgármesterek és a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátására Kakasdi Közös Önkormányzati Hivatal (székhelye: 7122 Kakasd, Rákóczi utca 285.) elnevezéssel hivatalt hoz létre.

(2) A Kakasdi Közös Önkormányzati Hivatal Szervezeti és Működés Szabályzatát jelen rendelet 7. függeléke tartalmazza.

**2. Az önkormányzat intézményei**

**71. §**

(1) A képviselő-testület a feladatkörébe tartozó közszolgáltatások ellátására – jogszabályban meghatározottak szerint – költségvetési szervet, gazdálkodó szervezetet, nonprofit szervezetet és egyéb szervezetet (továbbiakban együtt: intézmény) alapíthat, továbbá szerződést köthet természetes és jogi személlyel vagy jogi személyiséggel nem rendelkező szervezettel.

(2) Az intézmény önállóan működő és gazdálkodó, vagy önállóan működő költségvetési szerv.

(3) Az intézmény fenntartói jogosítványait a képviselő-testület gyakorolja.

(4) Az intézmények felsorolását a 8. függelék tartalmazza.

1. **§**

A rendelet a kihirdetés napját követő napon lép hatályba és az azt követő napon hatályát veszti.

Cikó, 2020. december 4.

Molnár Józsefné dr. Mátyás Adrienn

polgármester jegyző

*(A rendelet kihirdetésének napja: 2020. december 4.)*

 ***dr. Mátyás Adrienn***

 ***jegyző***

7. függelék a 15/2013.(IX.30.) önkormányzati rendelethez

**A Kakasdi Közös Önkormányzati Hivatal Szervezeti és Működési Szabályzata**

8. függelék a 15/2013.(IX.30.) önkormányzati rendelethez

**Cikó Község Önkormányzata költségvetési szerveinek felsorolása**

Neve Székhelye, címe

Kakasdi Közös Önkormányzati Hivatal 7122 Kakasd, Rákóczi utca 285.

Cikói Óvoda 7161 Cikó, Perczel Mór utca 6.